b'\n_START_ARTICLE_\nAnton Hren\n_START_SECTION_\n\xc5\xbdivljenje\n_START_PARAGRAPH_\nPo osnovni \xc5\xa1oli je nadaljeval \xc5\xa1olanje v zavodu sv. Stanislava v \xc5\xa0entvidu nad Ljubljano. Po \xc5\xa1tudiju v ljubljanskem semeni\xc5\xa1\xc4\x8du je bil 29. junija 1927 posve\xc4\x8den v duhovnika._NEWLINE_Bil je kaplan v Stopi\xc4\x8dah pri Novem mestu tri leta, za tem je bil kaplan in nato od leta 1938 \xc5\xbeupnik v Blokah._NEWLINE_Po italijanski kapitulaciji leta 1943 so partizani z italijanskimi topovi napadli va\xc5\xa1ko stra\xc5\xbeo v Novi vasi pri Blokah, zaradi \xc4\x8desar so se 13. septembra va\xc5\xa1\xc4\x8dani vdali. Po osvojitvi vasi so iskali \xc5\xbeupnika, ki se je bil skril na \xc5\xbeupanov skedenj. Takrat je so bili po navedbah zbrani: vodstvo \xc5\xa0ercerjeve brigade, italijanski general Cerutti, Boris Kidri\xc4\x8d, tovari\xc5\xa1 Toma\xc5\xbe, Edvard Kocbek in \xc5\xa1e dva neznana. Ker do popoldneva niso na\xc5\xa1li \xc5\xbeupnika Hrena, so razglasili, da bodo vsako uro ustrelili tri \xc4\x8dlane zajete va\xc5\xa1ke stra\xc5\xbee, \xc4\x8de ne izdajo, kje se skriva \xc5\xbeupnik. Sklepa se, da ga je nekdo izdal, saj so ga partizani na\xc5\xa1li ob ponovnem iskanju v skednju. Zaprli so ga v konzumno klet in ga naslednje jutro ustrelili z dvemi streli iz samokresa. Njegovo truplo so vrgli v jarek za konzumom, va\xc5\xa1\xc4\x8dani so ga pokopali med dva grobova \xc5\xbeupnikov pri Fari. _NEWLINE_V kroniki Marijine kongregacije je zapisano: "14. septembra 1943 so sovra\xc5\xbeniki vere in uni\xc4\x8devalci slovenskega naroda ustrelili blo\xc5\xa1kega \xc5\xbeupnika Hren Antona, dasi so ljudje prosili krvnike, naj ga pustijo, ker jim je edino on pomagal v nesre\xc4\x8dah."'